open-index/open-wikipedia-markdown huggingface dataset:
Cracked Brain

***Cracked Brain*** είναι ο τίτλος του τέταρτου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε τον Ιούνιο του 1990 μέσω της δισκογραφικής εταιρείας "Noise Records".

Αυτός ήταν ο πρώτος δίσκος του συγκροτήματος χωρίς τον Μάρσελ Σίρμερ στα φωνητικά, ξεκινώντας μία εποχή η οποία διήρκεσε σε όλη την δεκαετία του '90 και το σχήμα χαρακτηρίστηκε ως Neo-Destruction.

Η ηχογράφηση του άλμπουμ πραγματοποιήθηκε στα "Union Studios" του Μονάχου και τα "Sky Track" του Βερολίνου με παραγωγό τον Γκάι Μπίντμιντ.

Οι κριτικές για τον δίσκο υπήρξαν ανάμεικτες, με το "AllMusic" να το βαθμολογεί με δύο αστέρια με άριστα τα πέντε, το "Metal Storm" με 7,5 / 10 και το "Metal Archives" με 86 %.

## Τραγούδια του δίσκου

## Τα μέλη των Destruction
Οι μουσικοί οι οποίοι ηχογράφησαν το "*Cracked Brain*" ήταν οι εξής:

* **Μάικ Σίφρινγκερ** - κιθάρα, μπάσο
* **Χάρι Γουίλκενς** - κιθάρα, μπάσο
* **Όλι Κάιζερ** - τύμπανα
* **Αντρέ Γκρίντερ** - φωνητικά

;*Γκεστ συμμετοχές*
* **Κρίστιαν Ένγκλερ** - μπάσο

## Παραπομπές


## Πηγές
* Cracked Brain - Destruction | Songs, Reviews, Credits | AllMusic
* Destruction - Cracked Brain - Metal Storm
* Destruction - Cracked Brain - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 1990
Το χειρόγραφο της Σαραγόσα (ταινία)

***Το χειρόγραφο της Σαραγόσα*** (πολωνικά: *Rękopis znaleziony w Saragossie*, αγγλικά: ***The Saragossa Manuscript***) είναι Πολωνική πολεμική ταινία του 1965, σε σκηνοθεσία Βόιτσεχ Χας και σε σενάριο Ταντέους Κβιατκόβσκι, το οποίο βασίστηκε στο ομώνυμο μυθιστόρημα του 1815 του Γιαν Ποτότσκι. Πρωταγωνιστούν οι Ζμπίγκνιου Σιμπούλσκι, Ίγκα Σεμπρζίνσκα και Στάνισλαβ Ίγκαρ. 

Η ταινία τοποθετείται αρχικά στην Ισπανία: κατά τη διάρκεια των Ναπολεόντειων Πολέμων, σε ένα ερημωμένο σπίτι, δύο αντίπαλοι στρατιώτες, βρίσκουν ένα χειρόγραφο, το οποίο εξιστορεί την ιστορία του παππού του, Ισπανού αξιωματικού, Αλφόνσο βαν Γουόρντεν. Τότε αυτός θα αρχίσει ένα ταξίδι περιπετειών και ιστοριών ανάμεσα στην πραγματικότητα και τη φαντασία. Τα γυρίσματα της ταινίας έλαβαν μέρος στο Βρότσλαβ και στην Τσεστοχόβα της Πολωνίας.

Η ταινία στην αρχική της κυκλοφορία έλαβε σχετικώς αναγνώριση, τόσο στην Πολωνία, όσο και σε άλλες χώρες του ανατολικού μπλοκ. Αργότερα, απέκτησε φήμη και στις ΗΠΑ, όταν ο Μάρτιν Σκορτσέζε και ο Φράνσις Φορντ Κόπολα, το ξαναφέραν στο προσκήνιο και ενθάρρυναν τη διάδοσή του. Μάλιστα, ο πρώτος, το συμπεριέλαβε και στο *Martin Scorsese Presents: Masterpieces of Polish Cinema*.

## Πλοκή

Κατά τη διάρκεια μάχης στη Σαραγόσα, την περίοδο των Ναπολεόντειων Πολέμων, ένας αξιωματικός, έχει οπισθοχωρήσει στον δεύτερο όροφο ενός πανδοχείου. Εκεί βρίσκει ένα μεγάλο βιβλίο, με σχέδια δύο ανδρών σε αγχόνη και δύο γυναικών σε κρεβάτι. Τότε, ένας εχθρός εισβάλει, και προσπαθεί να τον πιάσει, όμως αντί αυτού, καταλήγει να του μεταφράζει το βιβλίο, τότε ο αξιωματικός αναγνωρίζει τον συγγραφέα, ο οποίος ήταν ο παππούς του.

Ο απόγονος λοιπόν, του Αλφόνσο βαν Γουόρντεν, εμφανίζεται με δύο υπηρέτες, ψάχνοντας τον συντομότερο δρόμο για τα βουνά Σιέρα Μορένα. Οι δύο άντρες τον προειδοποιούν, ότι το μονοπάτι που έχει πάρει τον οδηγεί σε κακή περιοχή. Σε ένα πανδοχείο, στο Βέντα Κουεμάδα, προσκαλείται να δειπνίσει με δύο πριγκίπισσες, την Εμίνα και τη Ζιμπέλντα, σε ένα κρυφό δωμάτιο. Τον πληροφορούν ότι είναι ξαδέρφες του, και ότι για να διατηρήσουν το γένος των Γκομάλες, θα πρέπει να της παντρευτεί και τις δύο, ώστε να γεννήσουν τους διαδόχους. Ωστόσο, αυτός πρέπει να ενστερνιστεί τον ισλαμισμό. Αυτός τις περιγελά, και τότε αυτές αρχίζουν να τον σαγηνεύουν και του δίνουν να πιει από ένα κύπελλο σε σχήμα νεκροκεφαλής.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1965
Κατηγορία:Πολωνόφωνες ταινίες
Κατηγορία:Πολωνικές ταινίες
Κατηγορία:Πολεμικές ταινίες
Κατηγορία:Ταινίες γυρισμένες στην Πολωνία
Better Off Dead

***Better Off Dead*** είναι ο τίτλος του τέταρτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Οκτώβριο του 1990 μέσω της δισκογραφικής εταιρείας "SPV/Steamhammer".

Οι ηχογραφήσεις του δίσκου πραγματοποιήθηκαν στα "Musiclab Studios" του Βερολίνου με παραγωγό τον Χάρις Τζονς, ενώ αυτός ήταν ο πρώτος δίσκος του σχήματος με τον κιθαρίστα Μίκαελ Χόφμαν στην σύνθεση του. Επίσης, το κομμάτι "*Resurrection*" είναι αφιερωμένο στον αποθανόντα πατέρα του Tom Angelripper.

Οι κριτικές για το άλμπουμ υπήρξαν ανάμεικτες, με το "Allmusic" να το βαθμολογεί με 2,5 / 5 και το "Sputnik Music" με μέσο όρο βαθμολογιών 3,3 / 5, αλλά το "Metal Archives" του έδωσε 89%, το "Metal Crypt" 4,1 / 5 και το "Metal Storm" 8,1 / 10.

## Τραγούδια του δίσκου
* *Όλα τα κομμάτια είναι συνθέσεις των Chris Witchhunter, Michael Hoffman και Tom Angelripper, εκτός του "Turn Your Head Around" που είναι διασκευή στους [[Tank (συγκρότημα)|Tank]] και του "Cold Sweat" που είναι διασκευή στους [[Thin Lizzy]].*

## Τα μέλη των Sodom
Οι μουσικοί οι οποίοι ηχογράφησαν το "*Better Off Dead*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Michael Hoffman** - κιθάρα
* **[[Κρίστιαν "Witchhunter" Ντούντεκ|Chris Witchhunter]]** - τύμπανα

## Παραπομπές


## Πηγές
* Better Off Dead - SODOM WEB SQUAD
* Sodom - Better Off Dead | Sputnikmusic
* Sodom - Better Off Dead - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1990
Φρειδερίκος Γουλιέλμος Δ΄ της Πρωσίας

Ο **Φρειδερίκος Γουλιέλμος Δ΄** (γερμ. *Friedrich Wilhelm IV.*, 15 Οκτωβρίου 1795 - 2 Ιανουαρίου 1861) του Οίκου των Χοεντσόλλερν ήταν βασιλιάς της Πρωσίας (1840-1861). 

## Βιογραφία
Ήταν το δεύτερο (πρώτο επιζήσαν) παιδί και ο πρώτος υιός του Φρειδερίκου Γουλιέλμου Γ΄ της Πρωσίας και της Λουίζας, κόρης του Καρόλου Β΄ του Μεκλεμβούργου-Στρέλιτς.

Αναφέρεται ως «ένας ρομαντικός εστεμμένος» για την ολοκλήρωση του γοτθικού Καθεδρικού της Κολωνίας και για τα πολλά κτήρια που κατασκεύασε στο Βερολίνο και στο Πότσδαμ. Ήταν συντηρητικός στην πολιτική, έτσι όταν το 1849 το Κοινοβούλιο της Φρανκφούρτης του πρόσφερε τον τίτλο του ''αυτοκράτορα των Γερμανών'', τον απέρριψε λέγοντας ότι αυτό δεν είναι στη δικαιοδοσία του Κοινοβουλίου. 

Το 1857 υπέστη εγκεφαλικό επεισόδιο που τον κατέστησε ανήμπορο, ώσπου απεβίωσε τέσσερα έτη μετά, σε ηλικία 65 ετών. Τον διαδέχθηκε ο αδελφός του, Γουλιέλμος, ο οποίος ήταν ο αντιβασιλέας της Πρωσίας από το 1858 και το 1871 έγινε ο πρώτος αυτοκράτορας της Γερμανίας.

## Οικογένεια
Το 1823 νυμφεύτηκε την Ελισάβετ Λουδοβίκα των Βίττελσμπαχ, κόρη του Μαξιμιλιανού Α΄ της Βαυαρίας, που από Καθολική έγινε Λουθηρανή. Μετά από μια αποβολή το 1828, δεν απέκτησαν απογόνους.

## Πρόγονοι


## Πηγές
**Frederick William IV and the Prussian Monarchy 1840-1862*, by David E. Barclay, (Oxford, 1995).
**Iron Kingdom: The Rise and Downfall of Prussia, 1600-1947*, by Christopher Clark, (Harvard University Press, 2006).
*Koch, H.W. (2014). *A History of Prussia*. Routledge. ISBN 978-1317873082.

Κατηγορία:Βασιλείς της Πρωσίας
Κατηγορία:Οίκος των Χοεντσόλερν
Κατηγορία:Προτεστάντες μονάρχες
Κατηγορία:Διάδοχοι της Πρωσίας
Διοργανώσεις Ε.Π.Σ. Ηλείας 2015–16

Για την **περίοδο 2015–16**, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Η πρωταθλήτρια ομάδα της ΕΠΣ Ηλείας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηλείας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η περίοδος **2015–16** ήταν η 47η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α1 Κατηγορία
* Α2 Κατηγορία
* Β΄ Κατηγορία
** 1ος Όμιλος
** 2ος Όμιλος
* Γ΄ Κατηγορία

### Α1 Κατηγορία
Στην Α1 κατηγορία μετείχαν 16 ηλειακές ομάδες. Η πρωταθλήτρια ομάδα, ο Αστέρας Αμαλιάδας/Πανόπουλο συμμετείχε στον 12ο όμιλο του ειδικού ερασιτεχνικού πρωταθλήματος ποδοσφαίρου, όπου διεκδίκησε και πέτυχε την άνοδο στην Γ΄ Εθνική Κατηγορία της επόμενης περιόδου απέναντι στους πρωταθλητές Ε.Π.Σ. Αχαΐας,Ζακύνθου και Κεφαλληνίας-Ιθάκης.

#### Βαθμολογία

Τελ. ενημέρωση: 27/04/2016Πηγή: Επίσημος ιστότοπος της Ε.Π.Σ. Ηλείας
**Θ** = Θέση; **Α** = Αγώνες; **ΤΥ** = Τέρματα Υπέρ; **ΤΚ** = Τέρματα Κατά; **ΔΤ** = Διαφορά Τερμάτων; **Β** = Βαθμοί

### Α2 Κατηγορία
Στην Α2 κατηγορία μετείχαν 16 ηλειακές ομάδες.

#### Βαθμολογία

Τελ. ενημέρωση: 30/04/2016Πηγή: patris sport
**Θ** = Θέση; **Α** = Αγώνες; **ΤΥ** = Τέρματα Υπέρ; **ΤΚ** = Τέρματα Κατά; **ΔΤ** = Διαφορά Τερμάτων; **Β** = Βαθμοί

### Β Κατηγορία
Στη Β κατηγορία μετείχαν 32 ηλειακές ομάδες σε δύο ομίλους των 16 ομάδων

#### Βαθμολογία Α' ομίλου

**1**Ο Πέλοπας Πελοπίου ξεκίνησε το πρωτάθλημα με – 2 βαθμούς από την περασμένη περίοδο.
**2**Ο Πήγασος Πρασίνου έχει έναν μηδενισμό και – 3 βαθμούς.

Τελ. ενημέρωση: 30/04/2016Πηγή: patris-sport
**Θ** = Θέση; **Α** = Αγώνες; **ΤΥ** = Τέρματα Υπέρ; **ΤΚ** = Τέρματα Κατά; **ΔΤ** = Διαφορά Τερμάτων; **Β** = Βαθμοί

#### Βαθμολογία Β' ομίλου

Τελ. ενημέρωση: 05/05/2016Πηγή: επίσημος ιστότοπος ΕΠΣ Ηλείας
**Θ** = Θέση; **Α** = Αγώνες; **ΤΥ** = Τέρματα Υπέρ; **ΤΚ** = Τέρματα Κατά; **ΔΤ** = Διαφορά Τερμάτων; **Β** = Βαθμοί

### Γ΄ Κατηγορία

Πηγή: ΕΠΣ Ηλείας

Στα Play Off συμμετείχαν οι 4 πρώτες ομάδες

Πηγή: ΕΠΣ Ηλείας

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ηλείας.Η διοργάνωση ολοκληρώθηκε στις 10 Φεβρουαρίου 2016 με τον τελικό. Το Κύπελλο κατέκτησε η ομάδα της «Δόξας Νέας Μανολάδας»
### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Μέγας Αλέξανδρος Ορφανίου

Ο **Αθλητικός Σύλλογος Μέγας Αλέξανδρος Ορφανίου** είναι αθλητικό σωματείο που δραστηριοποιείται στο άθλημα του ποδοσφαίρου με έδρα το Ορφάνι στο νομό Καβάλας και επίσημο έτος ίδρυσης το 1974. Η ομάδα διεξάγει τους εντός έδρας αγώνες της στο Δημοτικό Γήπεδο Ορφανίου.

## Ιστορία
Ο «Αθλητικός Σύλλογος Μέγας Αλέξανδρος Ορφανίου» ιδρύθηκε το 1974 και ξεκίνησε την πορεία του από τις τοπικές κατηγορίες της Ένωσης Ποδοσφαιρικών Σωματείων Καβάλας (ΕΠΣΚ). Την περίοδο 1987–88 κέρδισε το κύπελλο της ΕΠΣΚ, πράγμα το οποίο της έδωσε το δικαίωμα συμμετοχής στο Κύπελλο Ελλάδας ερασιτεχνών, το οποίο και κατέκτησε, νικώντας με 1-0 τον Φοίβο Κρεμαστής Ρόδου στον τελικό που διεξήχθη στο γήπεδο Αιγάλεω, γεγονός το οποίο αποτέλεσε τη σημαντικότερη επιτυχία του συλλόγου.

Την περίοδο 1989–90 αγωνίστηκε για πρώτη φορά στην ιστορία του στο πρωτάθλημα της Δ΄ Εθνικής κατηγορίας. Εκεί παρέμεινε έως και την περίοδο 1994–95, όταν και υποβιβάστηκε στις τοπικές κατηγορίες της ΕΠΣ Καβάλας. Την αμέσως επόμενη περίοδο, 1995–96, επανήλθε στη Δ΄ Εθνική της περιόδου 1996–97, για να υποβιβαστεί και πάλι την ίδια περίοδο στο τοπικό πρωτάθλημα, ενώ την αμέσως επόμενη περίοδο, 1997–98, υποβιβάστηκε και από την Α΄ Κατηγορία της ΕΠΣΚ και τα επόμενα χρόνια αγωνίστηκε στις χαμηλότερες τοπικές κατηγορίες.

Το 2010 αποφασίστηκε η επανασύσταση της ομάδας με την ονομασία «**Αθλητικός Σύλλογος Νέος Μέγας Αλέξανδρος Ορφανίου**» και έλαβε μέρος στα πρωταθλήματα της ΕΠΣΚ Το 2019 αναδείχθηκε πρωταθλητής του 3ου ομίλου της Β΄ Κατηγορίας και επέστρεψε στην Α΄ Κατηγορία της ΕΠΣΚ μετά από 23 χρόνια, ενώ το 2020 αναδείχθηκε πρωταθλητής ΕΠΣΚ, κερδίζοντας την άνοδο στην Γ΄ Εθνική και την επιστροφή στις εθνικές κατηγορίες μετά από 23 χρόνια.

## Αγωνιστική πορεία
* 1989–90: Δ΄ Εθνική
* 1990–91: Δ΄ Εθνική
* 1991–92: Δ΄ Εθνική
* 1992–93: Δ΄ Εθνική
* 1993–94: Δ΄ Εθνική
* 1994–95: Δ΄ Εθνική
* 1996–97: Δ΄ Εθνική
* 2020–21: Γ΄ Εθνική
* 2021–22: Γ΄ Εθνική
* 2022–23: Γ΄ Εθνική

## Επιτυχίες
* **[[Κύπελλο Ελλάδας ερασιτεχνών ποδοσφαίρου|Κύπελλο Ερασιτεχνών]]**
** Κυπελλούχος (1): 1987–88

## Παραπομπές


Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 1974
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1974
Α.Ε. Πιερέων 2004

Η **Α.Ε. Πιερέων 2004** είναι αθλητικό σωματείο που δραστηριοποιείται στο άθλημα του ποδοσφαίρου με έδρα το Μελισσοκομείο της δημοτικής ενότητας Πιερέων στο νομό Καβάλας. Η ομάδα διεξάγει τους εντός έδρας αγώνες της στο Δημοτικό Γήπεδο Μελισσοκομείου. Μετέχει στα πρωταθλήματα της ΕΠΣ Καβάλας.

## Ιστορία
Η «Αθλητική Ένωση Πιερέων 2004» ιδρύθηκε το 2004 έπειτα από τη συγχώνευση του Α.Σ. Πιερικού Μελισσοκομείου με άλλες ομάδες της περιοχής. Την περίοδο 2007–08 κατέκτησε το πρωτάθλημα της Ένωσης Ποδοσφαιρικών Σωματείων Καβάλας (ΕΠΣΚ), πετυχαίνοντας παράλληλα την άνοδο στη Δ΄ Εθνική κατηγορία.

Η ομάδα αγωνίστηκε στη Δ΄ Εθνική για τέσσερεις συνεχόμενες αγωνιστικές περιόδους, από το 2008–09 έως και το 2011–12, όταν και υποβιβάστηκε τελικά στα τοπικά πρωταθλήματα της Ένωσης Ποδοσφαιρικών Σωματείων Καβάλας. Από την περίοδο 2014–15 δε συμμετείχε στις τοπικές κατηγορίες της ΕΠΣΚ.

Ο σύλλογος επανενεργοποιήθηκε 2 χρόνια μετά, την περίοδο 2016–17, λαμβάνοντας συμμετοχή στη Γ΄ Κατηγορία, τη χαμηλότερη κατηγορία της ΕΠΣΚ.

## Η διαχρονική πορεία
* 2008–09: Δ΄ Εθνική
* 2009–10: Δ΄ Εθνική
* 2010–11: Δ΄ Εθνική
* 2011–12: Δ΄ Εθνική

## Παραπομπές


## Εξωτερικοί σύνδεσμοι
*Σελίδα στο Facebook

Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 2004
Κατηγορία:Ιδρύσεις ποδοσφαιρικών ομάδων το 2004
Α.Σ. Παγγαίο

Ο **Αθλητικός Σύλλογος Παγγαίο** είναι αθλητικό σωματείο που δραστηριοποιείται στο άθλημα του ποδοσφαίρου, με έδρα τη Νικήσιανη του δήμου Παγγαίου στο νομό Καβάλας. Οι εντός έδρας αγώνες του συλλόγου διεξάγονται στο Δημοτικό Γήπεδο Νικήσιανης. Η ομάδα μετέχει στις τοπικές κατηγορίες της ΕΠΣ Καβάλας.

## Ιστορία
### Μ.Α.Ε. Παγγαίο 90
Η ομάδα **Μ.Α.Ε. Παγγαίο 90** προήλθε από τη συγχώνευση της Νίκης Νικήσιανης με τον Μ.Α.Σ. Αστήρ Γεωργιανής το 1990, γιατί οι Νικησιανιώτες ζήλευαν που ο Αστέρας Γεωργιανής ήταν καλύτερη ομάδα. Σημαντική επιτυχία για την ομάδα υπήρξε η συμμετοχή της επί 5 συναπτά έτη στη Δ΄ Εθνική Κατηγορία.

Την πρώτη περίοδο στη Δ΄ Εθνική, 1990–91, με τριπλή ισοβαθμία, συγκεντρώνοντας 39 βαθμούς τερμάτισε στη 15η θέση του βαθμολογικού πίνακα του 1ου Ομίλου, παραμένοντας έτσι στην κατηγορία. Την αμέσως επόμενη περίοδο, 1991–92, κατέλαβε την 7η θέση του 12ου Ομίλου, με 39 βαθμούς, ενώ την περίοδο 1992–93, τερμάτισε 5η με 59 βαθμούς.

Η πορεία της ομάδας την περίοδο 1993–94 ήταν η πλέον επιτυχημένη, καθώς κατέλαβε τη 2η θέση με 72 βαθμούς, φτάνοντας έτσι πολύ κοντά στην άνοδο. Η περίοδος 1994–95 έμελλε να είναι και η τελευταία της ομάδας στη Δ΄ Εθνική, καθώς τερμάτισε στην 11η θέση με 49 βαθμούς, με αποτέλεσμα τον υποβιβασμό στις τοπικές κατηγορίες της ΕΠΣ Καβάλας.

### Α.Σ. Παγγαίο
Η ομάδα «Μ.Α.Ε. Παγγαίο 90», έπειτα από διοικητικά προβλήματα, πήρε την ονομασία «Α.Σ. Παγγαίο». Στις αρχές της δεκαετίας του 2010, η ομάδα έφτασε ως την πρώτη κατηγορία της Ε.Π.Σ. Καβάλας, ενώ έκτοτε η πορεία ήταν καθοδική.

## Πορεία στις εθνικές κατηγορίες
* 1990–91: Δ΄ Εθνική
* 1991–92: Δ΄ Εθνική
* 1992–93: Δ΄ Εθνική
* 1993–94: Δ΄ Εθνική
* 1994–95: Δ΄ Εθνική

## Αξιομνημόνευτοι ποδοσφαιριστές
*  Στέλιος Σφακιανάκης
*  Θεοφύλακτος Νικολαΐδης
*  Γεώργιος Σαραφούδης

## Παραπομπές


Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 1990
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1990
Αδόλφος Φρειδερίκος της Σουηδίας

Ο **Αδόλφος Φρειδερίκος** (14 Μαΐου 1710 – 12 Φεβρουαρίου 1771) ήταν βασιλιάς της Σουηδίας (1751-1771) από τον Οίκο των Χόλσταϊν-Γκόττορπ. Ήταν υιός του Χριστιανού-Αυγούστου πρίγκιπα του Οϊτίν και της Αλμπερτίνας-Φρειδερίκης, κόρης του Φρειδερίκου Ζ΄ μαργράβου του Μπάντεν-Ντούρλαχ.

## Η εποχή του
Μετά από την αποτυχία της Κοινοβουλευτικής Κυβέρνησης να ανακαταλάβει τις Βαλτικές επαρχίες το 1741-43, τοποθετήθηκε μονάρχης, πρώτος από τον Οίκο των Χόλσταϊν-Γκόττορπ. Εκτός από μερικές απόπειρες να διεκδικήσει την απόλυτη μοναρχία των προκατόχων του, που υποστηρίχθηκαν από φιλο-απολυταρχικούς ευγενείς, παρέμεινε απλά ένας συνταγματικός μονάρχης. 
 Η βασιλεία του ήταν μια περίοδος εσωτερικής ειρήνης. 

Τη διακυβέρνηση ασκούσε η παράταξη των *Τρίκογχων Καπέλων*, που εφήρμοζε τα μερκαντιλιστικά δόγματα, με αποτέλεσμα τη στασιμότητα των οικονομικών. Έτσι το 1765 άλλαξε η διακυβέρνηση και πέρασε στα χέρια των *Νυκτερινών Σκούφων*, που εφήρμοσαν οικονομικό φιλελευθερισμό και ελευθερία του Τύπου μοναδική για την εποχή, καθώς περιόρισαν τη λογοκρισία μόνο για την περίπτωση του μονάρχη και της Λουθηρανικής Εκκλησίας. 

Όταν απεβίωσε, τον διαδέχθηκε ο πρωτότοκος γιός του Γουσταύος Γ΄, που με πραξικόπημά του αποκατέστησε την απόλυτη μοναρχία.

## Οικογένεια
Νυμφεύτηκε τη Λουίζα-Ουλρίκα των Χοεντσόλερν, κόρη του Φρειδερίκου-Γουλιέλμου Α' βασιλιά της Πρωσίας και είχε τέκνα:
* Γουσταύος Γ' 1746 - 1792, τον διαδέχθηκε στον θρόνο της Σουηδίας. 
* Κάρολος ΙΓ' 1748 - 1818, διαδέχθηκε τον ανιψιό του Γουσταύο Δ' στον θρόνο της Σουηδίας.
* Φρειδερίκος-Αδόλφος 1750 - 1803, δούκας του Έστεργκετλαντ.
* Σοφία-Αλμπερτίνα 1753 - 1829.

## Πρόγονοι



## Πηγές
*Chisholm, Hugh, ed. (1911). "Adolphus Frederick". Encyclopædia Britannica 1 (11th ed.). Cambridge University Press. This cites:
*R. Nisbet Bain, Gustavus III. and his Contemporaries, vol. i. (London, 1895).
*The lowdown on Sweden's best buns The Local, February 2007
*Herman Lindqvist, "Historien om Sverige, Nyttan och Nöjet" (In Swedish)

## Υποσημειώσεις


Κατηγορία:Βασιλείς της Σουηδίας
Κατηγορία:Οίκος του Όλντενμπουργκ
Φρειδερίκος της Σουηδίας

Ο **Φρειδερίκος** (*Fredrik I*, 28 Απριλίου 1676 - 5 Απριλίου 1751) ήταν βασιλιάς της Σουηδίας (1720-1751) και λανδγράβος της Έσσης-Κάσσελ (1730-1751) από τον Οίκο της Έσσης. Ήταν γιος του Καρόλου λαντγκράβου της Έσσης-Κάσσελ και της Μαρίας-Αμαλίας των Κέττλερ, κόρης του Ιακώβου, Δούκα της Κουρλάνδης και της Σεμιγαλλίας.

## Η εποχή του
Κατά τη διάρκεια του Μεγάλου Βόρειου Πολέμου (1700-1721) ο Κάρολος ΙΒ΄ απεβίωσε από εχθρική σφαίρα στο κεφάλι. Τον διαδέχθηκε η αδελφή του, Ουλρίκα-Ελεονώρα (1718-20). Το τέλος του πολέμου ήταν δυσμενές για τη Σουηδία, που έχασε εδάφη της στη Ρωσία. Αυτό δημιούργησε την εντύπωση ότι έφταιγε η απολυταρχία του Καρόλου ΙΒ΄, με αποτέλεσμα η Ουλρίκα-Ελεονώρα να παραχωρήσει πολλές εξουσίες στο Κοινοβούλιο και να παραιτηθεί υπέρ του συζύγου της Φρειδερίκου. Ο Φρειδερίκος έτσι ήταν ανίσχυρος απέναντι στην Κυβέρνηση, όταν η παράταξη των *Τρίκογχων Καπέλων* απεφάσισε να εκδικηθεί τη Ρωσία με πόλεμο. Νίκησε η Ρωσία και η Αυτοκράτειρα Ελισάβετ απαίτησε μετά τον θάνατό του να τον διαδεχθεί ο συγγενής τής αδελφής της Άννας, ο Αδόλφος-Φρειδερίκος του Χόλσταϊν-Γκόττορπ.

## Οικογένεια
Νυμφεύτηκε πρώτα τη Λουίζα-Δωροθέα, κόρη του Φρειδερίκου Α΄ της Πρωσίας, που απεβίωσε κατά τον τοκετό. 

Δεύτερη σύζυγός ήταν η Ουλρίκα- Ελεονόρα των Βίττελσμπαχ, διάδοχος του πατέρα της Καρόλου Θ΄ της Σουηδίας. Η Ουλρίκα-Ελεονώρα απέβαλε και τις δύο φορές που έμεινε έγκυος. 

Είχε μία εκτός γάμου σχέση με τη Χέντβιχ Τάουμπε, από την οποία απέκτησε τρία φυσικά τέκνα:
* (νόθος) Φρειδερίκος-Γουλιέλμος 1735-1808, στρατιωτικός και πολιτικός.
* (νόθος) Κάρολος-Εδουάρδος 1737-1769.
* (νόθη) Χεδβίγη-Αμαλία 1743-1752.

Μετά το τέλος της είχε σχέση με την Καταρίνα Έμπα Χορν. 

Επειδή δεν είχε νόμιμα τέκνα, δεν είχε διάδοχο στο θρόνο της Σουηδίας.

## Πρόγονοι


## Πηγές
*Spencer, Charles. Blenheim: Battle for Europe. Phoenix, 2005. ISBN 0-304-36704-4
*Herman Lindqvist: Historien om Sverige (In Swedish)
*Hofberg, Herman; Heurlin, Frithiof; Millqvist, Viktor; Rubenson, Olof (1908). Svenskt Biografiskt Handlexikon – Uggleupplagan [Swedish Biographical Dictionary – The Owl Edition] (in Swedish) 8 (2nd ed.). Stockholm, Sweden: Albert Bonniers Förlag. pp. 1255–1258. OCLC 49695435. Retrieved 1 March 2012.

## Παραπομπές


Κατηγορία:Βασιλείς της Σουηδίας
Κατηγορία:Προτεστάντες μονάρχες
Κατηγορία:Οίκος της Έσσης
Α.Μ.Σ. Βρασίδας Νέας Περάμου

Ο **Α.Μ.Σ. Βρασίδας Νέας Περάμου** είναι αθλητικό σωματείο που δραστηριοποιείται στο άθλημα του ποδοσφαίρου και εδρεύει στη Νέα Πέραμο του νομού Καβάλας. Οι εντός έδρας αγώνες του συλλόγου διεξάγονται στο γήπεδο Νέας Περάμου. Η ομάδα αγωνίζεται στις κατηγορίες της ΕΠΣ Καβάλας.

Έχει κατακτήσει το πρωτάθλημα της ΕΠΣ Καβάλας 3 φορές τις σεζόν 1992-93, 1996-97, 2008-09. Την σεζόν 2008-09 κατέκτησε και το κύπελλο ΕΠΣ Καβάλας και το Super cup κάνοντας έτσι το τρεμπλ.

## Ιστορία
Ο «Αθλητικός Μορφωτικός Σύλλογος Βρασίδας Νέας Περάμου» ιδρύθηκε το 1968. Πήρε την ονομασία του από τον ομώνυμο Σπαρτιάτη αξιωματικό, ο οποίος σκοτώθηκε στην περιοχή της Νέας Περάμου.

Αγωνίστηκε για πρώτη φορά στη Δ΄ Εθνική κατηγορία την περίοδο 1993–94, τερματίζοντας στην 18η και τελευταία θέση του 12ου Ομίλου, συγκεντρώνωντας 12 βαθμούς, οπότε και υποβιβάστηκε στις τοπικές κατηγορίες της Ένωσης Ποδοσφαιρικών Σωματείων Καβάλας (ΕΠΣΚ). Την περίοδο 1997–98, ήταν η δεύτερη φορά που η ομάδα μετείχε στο πρωτάθλημα της Δ΄ Εθνικής, φτάνοντας στη 15η θέση του 6ου Ομίλου με 32 βαθμούς, υποβιβαζόμενη έτσι στις τοπικές κατηγορίες.

Για την περίοδο 2009–10, η ομάδα μετείχε στον 1ο Όμιλο της Δ΄ Εθνικής κατηγορίας, καταλαμβάνοντας τη 12η θέση, ακριβώς κάτω από τη ζώνη του υποβιβασμού με 41 βαθμούς, με αποτέλεσμα την επιστροφή στις τοπικές κατηγορίες της ΕΠΣ Καβάλας.

## Η διαχρονική πορεία
* 1993–94: Δ΄ Εθνική
* 1997–98: Δ΄ Εθνική
* 2009–10: Δ΄ Εθνική

## Παραπομπές


## Εξωτερικοί σύνδεσμοι
* Επίσημο ιστολόγιο

Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 1968
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1968
Βρωμιούχο λίθιο

Το **βρωμιούχο λίθιο** (αγγλικά *lithium bromide*) είναι ανόργανη χημική ένωση, που περιέχει λίθιο και βρώμιο, και έχει εμπειρικό τύπο **LiBr**. Είναι το άλας που παράγεται από την εξουδετέρωση υδροξειδίου του λιθίου (LiOH) και υδροβρωμικού οξέος (HBr). Έχει εξαιρετικά υγροσκοπικό χαρακτήρα, ιδιότητα που το κάνει χρήσιμο ως ξηραντικό μέσο σε αρκετά κλιματιστικά συστήματα.

## Παραγωγή και ιδιότητες

Το βρωμιούχο λίθιο παράγεται με επίδραση υδροβρωμικού οξέος (HBr) σε ανθρακικό λίθιο (Li2CO3):

\mathrm{Li_2CO_3 + 2HBr \xrightarrow{} 2LiBr + H_2O + CO_2 \uparrow}

Το υδροξείδιο του λιθίου (LiOH) και το υδροβρωμικό οξύ παράγουν επίσης βρωμιούχο λίθιο:

\mathrm{LiOH + HBr \xrightarrow{} LiBr + H_2O}

Το παραγώμενο άλας σχηματίζει αρκετούς κρυσταλλικούς υδρίτες, αντίθετα από τα άλλα βρωμίδια αλκαλιμετάλλων. Το άνυδρο άλας σχηματατίζει κρυστάλλους στο κυβικό σύστημα, παρόμοιους με αυτούς του χλωριούχου νατρίου (NaCl).

## Εφαρμογές

Το βρωμιούχο λίθιο χρησιμοποιήθηκε ως ξηραντικό μέσο σε κλιματιστικά συστήματα.

Το βρωμιούχο λίθιο χρησιμοποιήθηκε ως ψυκτικό άλας απορρόφησης (δείτε ψυγείο απορρόφησης).

Επιπλέον, αποτελεί χρήσιμο αντιδραστήριο για οργανικές συνθέσεις. Για παράδειγμα, παράγει αντιστρεπτά σύμπλοκα με κάποια φαρμακευτικά προϊόντα.

### Φαρμακευτικές εφαρμογές
Το βρωμιούχο λίθιο χρησιμοποιήθηκε ως καταπραϋντικό, στις αρχές της δεκαετίας του 1900, αλλά «έπεσε» σε δυσμένεια στη δεκαετία του 1940, γιατί κάποιοι καρδιακοί ασθενείς πέθαναν μετά από τη χρήση σκευασμάτων που το περιείχαν.

Όπως το ανθρακικό λίθιο (Li2CO3) και το χλωριούχο λίθιο (LiCl), το βρωμιούχο λίθιο επίσης χεησιμοποιήθηκε για τη θεραπεία της

διπολική διαταραχής, αλλά ημερήσιες δόσεις βρωμιούχου λιθίου από 225 mg μπορεί να οδηγήσουν σε βρωμισμό.

## Ασφάλεια

Τα άλατα του λιθίου είναι ψυχοτροπικά και κάπως διαβρωτικά. Παράγεται σύντομα θερμότητα όταν βρωμιούχο λίθιο διαλύεται σε νερό, γιατί αυτό το άλας έχει αρνητική ενθαλπία διάλυσης.

## Παρατηρήσεις, υποσημειώσεις και αναφορές


Κατηγορία:Άλατα
Κατηγορία:Ενώσεις λιθίου
Κατηγορία:Βρωμίδια
Α.Σ. Ποσειδών Νέας Μηχανιώνας

Ο **Αθλητικός Σύλλογος Ποσειδών Νέας Μηχανιώνας** είναι ελληνικό αθλητικό σωματείο το οποίο εδρεύει στη Νέα Μηχανιώνα. Ιδρύθηκε το 1947 και χρώματα του αποτελούν το μπλε και το λευκό.

## Τμήμα ποδοσφαίρου ανδρών

Το ποδοσφαιρικό τμήμα του Ποσειδώνα Μηχανιώνας αγωνίζεται στην Γ΄ Εθνική Κατηγορία. 

Το 1969 ανέβηκε από την Γ΄ στη Β΄ Κατηγορία της Ε.Π.Σ. Μακεδονίας και την επόμενη χρονιά στην Α΄. Παρέμεινε εκεί μέχρι το 1982 όταν και κέρδισε την άνοδό της στην Εθνική Ερασιτεχνική. Τη σεζόν 1982–83 παρέμεινε σχετικά εύκολα στην κατηγορία και την σεζόν 1983–84, με παίκτη-προπονητή τον Σάκη Ζαρζόπουλο, κατόρθωσε με μια αντεπίθεση διαρκείας στο δεύτερο γύρο του πρωταθλήματος να κατακτήσει την πρώτη θέση και μαζί την άνοδο (για πρώτη φορά) στην Γ΄ Εθνική Κατηγορία. 

Την περίοδο 1996–2000 αγωνιζόταν στη Γ΄ Εθνική Κατηγορία με την επωνυμία «**[[Ποδοσφαιρική Ανώνυμη Εταιρεία|Ποδοσφαιρική Αθλητική Ανώνυμη Εταιρεία]] Ποσειδών Νέας Μηχανιώνας**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Α.Ε.]] Ποσειδών Νέας Μηχανιώνας**».

Σημαντική στιγμή για την ομάδα, υπήρξε η πρόκριση επί της Α.Ε.Κ. με σκορ 1–0 στον πρώτο γύρο του Κυπέλλου Ελλάδας την περίοδο 1998–99.

### Τίτλοι
***[[Δ΄ Εθνική ποδοσφαίρου ανδρών|Δ΄ κατηγορία]]**
** Πρωταθλητής (3): 1984, 1991, 2021
***Πρωτάθλημα [[Ένωση Ποδοσφαιρικών Σωματείων Μακεδονίας|Ε.Π.Σ. Μακεδονίας]]**
** Πρωταθλητής (3): 1982, 1989, 2019
***Κύπελλο [[Ένωση Ποδοσφαιρικών Σωματείων Μακεδονίας|Ε.Π.Σ. Μακεδονίας]]**
** Κυπελλούχος (1): 1995
*'''Κύπελλο Ερασιτεχνών
** Κυπελλούχος (1): 1995

## Τμήμα καλαθοσφαίρισης ανδρών
Το ανδρικό τμήμα καλαθοσφαίρισης δημιουργήθηκε το 1981.

## Τμήμα καλαθοσφαίρισης γυναικών
Το γυναικείο τμήμα καλαθοσφαίρισης δημιουργήθηκε το 1981.

## Τμήμα πετοσφαίρισης γυναικών
Ο Ποσειδών Νέας Μηχανιώνας διαθέτει τμήμα πετοσφαίρισης γυναικών, το οποίο μετέχει στις κατηγορίες της Ένωσης Σωματείων Χειροσφαίρισης Θεσσαλονίκης (ΕΠΕΣΘ).

## Παραπομπές


Κατηγορία:Αθλητικοί σύλλογοι Θεσσαλονίκης
Κατηγορία:Ελληνικοί πολυαθλητικοί σύλλογοι
Κατηγορία:Ιδρύσεις αθλητικών συλλόγων το 1947
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1947
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1981
Κατηγορία:Σωματεία Ε.ΚΑ.Σ.Θ.
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΠΕ.Σ.Θ.
Γεώργιος Τενεκίδης

Ο **Γεώργιος Τενεκίδης** (30 Αυγούστου 1910 - 10 Οκτωβρίου 1990) ήταν Έλληνας πανεπιστημιακός, διεθνολόγος, νομικός και μέλος της Ακαδημίας Αθηνών.

## Βίος
Γεννήθηκε στη Σμύρνη το 1910. Με τη Μικρασιατική καταστροφή ήλθε στην Ελλάδα και ολοκλήρωσε τις γυμνασιακές σπουδές του στο Γυμνάσιο της Κυψέλης. Στη συνέχεια μετέβη στο Αιξ της Προβηγκίας για νομικές και φιλολογικές σπουδές. Στο Πανεπιστήμιο του Παρισιού έκανε μεταπτυχιακές σπουδές απ' όπου έλαβε δύο μεταπτυχιακά στο Δημόσιο και στο Ιδιωτικό Δίκαιο, ενώ υπέβαλε διδακτορική διατριβή με θέμα *Η θέση του ατόμου στο Δημόσιο Διεθνές Δίκαιο*. Το 1933 ανακηρύχθηκε doctorat d'etat του Πανεπιστημίου του Παρισιού. Το 1938 εξελέγη υφηγητής της Νομικής Σχολής Αθηνών με διατριβή *Η ισχύς των πράξεων εσωτερικού δικαίου των αντικειμένων προς τα διεθνή νόμιμα. Συμβολή εις την μελέτην των σχέσεων εσωτερικού και διεθνούς δικαίου* (1936). Το 1941 εξελέγη εντεταλμένος υφηγητής στη Νομική Σχολή του Πανεπιστημίου Θεσσαλονίκης και το 1944 έκτακτος καθηγητής του δημοσίου διεθνούς δικαίου στο ίδιο Πανεπιστήμιο. Οι γερμανικές αρχές κατοχής τον συλλαμβάνουν το 1944 για τη δράση του στην Εθνική Αντίσταση και τον φυλακίζουν για τρεις μήνες. Το 1946 λόγω της αντιστασιακής του δράσης παύεται από το Πανεπιστήμιο της Θεσσαλονίκης. Το 1951 εκλέγεται έκτακτος καθηγητής του δημοσίου διεθνούς δικαίου στην Πάντειο Ανώτατη Σχολή Πολιτικών Επιστημών, ενώ το 1957 εκλέγεται τακτικός καθηγητής στην ίδια σχολή και το 1966-1967 πρύτανης στην ίδια σχολή. Το 1968 η στρατιωτική δικτατορία τον απολύει και εκλέγεται καθηγητής στη Νομική Σχολή του Πανεπιστημίου του Παρισιού, όπου διδάσκει ως το 1976. Μετά την πτώση της δικτατορίας επανέρχεται στο Πάντειο επανεκλεγείς πρύτανης το 1976-1977. Από το 1977 είναι μέλος του διοικητικού συμβουλίου του Κέντρου Μικρασιατικών Σπουδών και το 1988 πρόεδρός του. Στα 1956, 1963 και 1980 διδάσκει στην Ακαδημία Διεθνούς Δικαίου της Χάγης, όπου το 1968 διευθύνει το Κέντρο Μελετών και Ερευνών. Το 1975 εκλέγεται μέλος της Ευρωπαϊκής Επιτροπής Ανθρωπίνων Δικαιωμάτων, ενώ το 1977 εταίρος και το 1983 τακτικό μέλος του Ινστιτούτου Διεθνούς  Δικαίου. Το 1978 εκλέγεται μέλος της δεκαοκταμελούς Επιτροπής του ΟΗΕ για την εξάλειψη των φυλετικών διακρίσεων.  Πέθανε στις 10 Οκτωβρίου 1990.

## Αναγνωρίσεις
Το 1961 αναγορεύεται επίτιμος διδάκτωρ του Πανεπιστημίου της Λυών, το 1965 εκλέγεται αντεπιστέλλον μέλος της Ακαδημίας του Μπορντώ, το 1969 εκλέγεται επίτιμος διδάκτωρ του Πανεπιστημίου των Βρυξελλών, το 1982 επίτιμος διδάκτωρ του Πανεπιστημίου της Θεσσαλονίκης και το 1983 επίτιμος πρόεδρος της Ελληνικής Εταιρείας Διεθνούς Δικαίου και Διεθνών Σχέσεων. Το 1986 εκλέγεται μέλος της Ακαδημίας Αθηνών. Το 1988 η Γαλλική Ακαδημία του απονέμει βραβείο για τη συμβολή του στην προαγωγή της επιστήμης του με όργανο τη γαλλική γλώσσα.

## Παραπομπές


## Πηγές
*

Κατηγορία:Έλληνες νομικοί
Κατηγορία:Καθηγητές Νομικής Πανεπιστημίου Θεσσαλονίκης
Κατηγορία:Μέλη της Ακαδημίας Αθηνών
Κατηγορία:Καθηγητές Παντείου Πανεπιστημίου
Electric Mud

***Electric Mud*** είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε στις 5 Οκτωβρίου του 1968 μέσω της δισκογραφικής εταιρείας "Cadet Records".

Ο δίσκος παρουσίασε ένα πειραματικό ύφος, το οποίο υιοθέτησε ο Waters μετά από πρόταση του παραγωγού Μάρσαλ Τσες, με σκοπό να ανεβάσει την δημοτικότητα του καλλιτέχνη. Τον Waters συνόδευαν τα μέλη του συγκροτήματος Rotary Connection, το οποίο κυκλοφόρησε τον ομώνυμο δίσκο του μέσω της ίδιας δισκογραφικής εταιρείας τον προηγούμενο χρόνο, ανεβαίνοντας στο Top-40 του Billboard. Το ίδιο συγκρότημα, ηχογράφησε το "*The Howlin' Wolf Album*" του Howlin' Wolf, το οποίο υπήρξε παρόμοιο πρότζεκτ.

Ο δίσκος πούλησε 150.000 αντίτυπα στις πρώτες έξι εβδομάδες στις Ηνωμένες Πολιτείες, φθάνοντας μέχρι το # 127 του Billboard. Παρ' όλα αυτά, οι κριτικές υπήρξαν αρνητικές, με τον Πιτ Γουέλντινγκ του "Rolling Stone" να το χαρακτηρίζει ως μία κακή αναφορά για έναν από τους σπουδαιότερους bluesmen όλων των εποχών. Ο ίδιος ο τραγουδιστής δήλωσε ότι δεν του άρεσε ο δίσκος και ότι δεν ήταν μπλουζ, ενώ στην αυτοβιογραφία του χαρακτήρισε το άλμπουμ ως "κόπρανα σκύλου".

Το εξώφυλλο του δίσκου αντανακλούσε τις επιλογές του Waters εκείνη την εποχή, μαύρα γράμματα σε άσπρο φόντο, ενώ υπήρχε και μία περιορισμένη έκδοση όπου στο εξώφυλλο αναγράφονταν ο τίτλος του δίσκου και το όνομα του καλλιτέχνη με άσπρα γράμματα σε μαύρο φόντο.

## Τραγούδια του δίσκου

## Θέσεις τσαρτ
***Electric Mud*** *(άλμπουμ)*

***Επίσημη κυκλοφορία: [[5 Οκτωβρίου]] [[1968]]***

## Οι μουσικοί
Οι μουσικοί οι οποίοι ηχογράφησαν τα κομμάτια του "*Electric Mud*" ήταν οι εξής:

* **[[Μάντι Γουότερς]]** - φωνητικά, κιθάρα
* **Τζιν Μπάρτζ** - σαξόφωνο
* **Φιλ Άπτσερτς** - κιθάρα
* **Ρόλαντ Φόλκνερ** - κιθάρα
* **Πιτ Κόζεϊ** - κιθάρα
* **Λούις Σάτερφιλντ** - μπάσο
* **Τσαρλς Στέπνεϊ** - πλήκτρα
* **Μόρις Τζένινγκς** - τύμπανα

## Παραπομπές


## Πηγές
* Electric Mud - Muddy Waters | Songs, Reviews, Credits | AllMusic
* Perfect Sound Forever: Muddy Waters' Electric Mud
* Muddy Waters - Electric Mud (album review ) | Sputnikmusic

Κατηγορία:Δισκογραφία του Muddy Waters
Κατηγορία:Άλμπουμ του 1968
NGC 6250

Το **[[Νέος Γενικός Κατάλογος|NGC]] 6250**, γνωστό και ως **Cr 320** ή **ESO 277-SC20** ή **OCL 991**, είναι ανοικτό αστρικό σμήνος στον νότιο αστερισμό Βωμό. Βρίσκεται στο βορειότατο μέρος του αστερισμού, λιγότερο από 10 λεπτά της μοίρας από το σύνορο με τον αστερισμό Σκορπίο. (Σχηματίζει ένα ισόπλευρο τρίγωνο με τους αστέρες η και ζ Σκορπίου.) Παρά το γεγονός αυτό, το NGC 6250 είναι αόρατο από όλη σχεδόν την ηπειρωτική Ευρώπη πλην της Ελλάδας. Η απόστασή του από το Ηλιακό Σύστημα είναι περίπου 2.820 έτη φωτός.

Η ηλικία του σμήνους εκτιμάται ότι είναι σχετικώς μικρή.

Το NGC 6250 ανακαλύφθηκε το 1834 από τον Βρετανό αστρονόμο Τζων Χέρσελ, ο οποίος παρατηρούσε από τη Νότια Αφρική και το σημείωσε στον κατάλογό του με τον αύξοντα αριθμό 3656.

## Παραπομπές

## Αναφορές

## Εξωτερικοί σύνδεσμοι
* 

NGC 6250
6250
NGC 6250
Φιόντορ Λιχολίτοφ

Ο **Φιόντορ Λιχολίτοφ** (), γεννημένος στις 14 Μαρτίου 1980 στην Αγία Πετρούπολη της Ρωσίας, είναι πρώην διεθνής επαγγελματίας καλαθοσφαιριστής. Έχει ύψος 2,11 μέτρα και αγωνιζόταν στη θέση του σέντερ.

## Καριέρα
Ο Λιχολίτοφ ξεκίνησε να αγωνίζεται στις ακαδημίες της Μπάλτικα Αγίας Πετρούπολης και το 1998 εντάχθηκε στο πανεπιστήμιο της Βιρτζίνια, παραμένοντας εκεί για τέσσερα χρόνια. Στην τελευταία του χρονιά, αγωνίστηκε σε 32 παιχνίδια, με μέσο όρο 10,5 πόντων, 7,7 ριμπάουντ και 2,4 κοψιμάτων.

Τον Απρίλιο του 2002, υπέγραψε στη γαλλική Στρασμπούρ μέχρι το τέλος της σεζόν και το καλοκαίρι του ίδιου έτους συμφώνησε με την ομάδα του Άρη. Παρέμεινε στην ομάδα της Θεσσαλονίκης για δύο χρόνια, κατακτώντας το FIBA Champions Cup του 2003, όπου ο Άρης κέρδισε στον τελικό την Προκόμ Τρεφλ με 84-83, ενώ έφθασε και στον τελικό του κυπέλλου Ελλάδας, όπου ηττήθηκε από τον Παναθηναϊκό με 81-76. Ο Λιχολίτοφ αγωνίστηκε σε 25 αγώνες της κανονικής περιόδου του πρωταθλήματος, πετυχαίνοντας 117 πόντους και μαζεύοντας 124 ριμπάουντ, ενώ έκανε και 25 κοψίματα, όντας ο τέταρτος του πρωταθλήματος στη συγκεκριμένη κατηγορία.

Παρέμεινε στους "κίτρινους" και για τη σεζόν 2003-04, όπου έπαιξε σε 26 αγώνες πρωταθλήματος, με 175 πόντους και 127 ριμπάουντ, ενώ έκανε 33 κοψίματα, τη δεύτερη καλύτερη επίδοση του πρωταθλήματος. Την ίδια χρονιά, ο Άρης κατέκτησε το κύπελλο Ελλάδας, κερδίζοντας στον τελικό τον Ολυμπιακό με 73-70, με τον Ρώσο σέντερ να πετυχαίνει 13 πόντους.

Το 2004-05, υπέγραψε στην Ντιναμό Μόσχας, στην οποία παρέμεινε για δύο σεζόν, κατακτώντας το ULEB Cup του 2006, όπου στον τελικό κέρδισε την προηγούμενη ομάδα του, τον Άρη, με 73-60. Το καλοκαίρι του 2006, συμφώνησε με την ΜΚ Ζενίτ Αγίας Πετρούπολης, στην οποία αγωνίστηκε για δύο χρόνια, πριν μεταγραφεί στην Ουράλ Γκρέιτ για τη σεζόν 2008-09. Την επόμενη χρονιά, ξεκίνησε με την ομάδα της Ούνικς Καζάν και τον Δεκέμβριο του 2009 μετακόμισε στην τουρκική Μπεσίκτας, παραμένοντας εκεί μέχρι το καλοκαίρι του 2011.

Οι δύο τελευταίοι σταθμοί της καριέρας του υπήρξαν οι ρωσικές Κράσνιε Κρίλια και Κράσνι Οκτιάμπρ, πριν αποσυρθεί από την ενεργό δράση το καλοκαίρι του 2015.

## Τίτλοι
* 1 FIBA Champions Cup: 2002-03
* 1 Κύπελλο Ελλάδας: 2003-04
* 1 ULEB Cup: 2005-06
* 1 Κύπελλο Ρωσίας: 2011-12

## Παραπομπές


## Πηγές
* Fedor Likholitov Basketball Player Profile
* LIKHOLITOV, FEDOR - Euroleague Basketball
* Fedor Likholitov Europe Stats | Basketball-Reference.com

Κατηγορία:Ρώσοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Κατηγορία:Καλαθοσφαιριστές Ντιναμό Μόσχας
Κατηγορία:Καλαθοσφαιριστές Ουράλ Γκρέιτ Περμ
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές Μπεσίκτας
Κατηγορία:Ξένοι καλαθοσφαιριστές στην Ελλάδα
Οι έρωτες μιας ξανθιάς

Το ***Οι έρωτες μιας ξανθιάς*** (τσεχικά: ***Lásky jedné plavovlásky***, αγγλικά: ***Loves of a Blonde***) είναι μία ηθογραφική κωμική τσεχοσλοβακική ταινία του 1965, σε σκηνοθεσία Μίλος Φόρμαν. Το σενάριο το έγραψε ο σκηνοθέτης σε συνεργασία με τον Γιάροσλαβ Πάπουσεκ. Πρωταγωνιστεί η Χάνα Μπρέγτσοβα. Η ταινία θεωρείται μίας από τις σημαντικότερες του Νέου Κύματος Τσεχοσλοβακίας. 

Η ταινία αφηγείται τις ερωτικές ιστορίες μίας νεαρής κοπέλας που εργάζεται σε εργοστάσιο υποδημάτων, στο Ζρουτς νατ Σάζαβου. Συγκεκριμένα, ένα βράδυ, την ξελογιάζει, ένας μουσικός, και μετά χάνεται. Όταν εκείνη πάει να τον βρει στο πατρικό του, στην Πράγα, δημιουργεί μεγάλη αναστάτωση. Έτσι επιστρέφει στον τόπο της και συνεχίζει να εργάζεται στο εργοστάσιο.

Η ταινία μεταξύ άλλων υπήρξε υποψήφια για Όσκαρ Καλύτερης Ξενόγλωσσης Ταινίας και για Χρυσή Σφαίρα Καλύτερης Ξενόγλωσσης Ταινίας. Τελικά κέρδισε ένα *Bodil Award* από τους Κριτικούς Κινηματογράφου Δανίας, Καλύτερης Ταινίας, και ένα βραβείο Καλύτερης Σκηνοθεσίας, στα Φινλνανδικά *Jussi Awards*. Το περιοδικό Empire, την κατέταξε 89η, στις 100 Σπουδαιότερες Ταινίες του Παγκόσμιου Κινηματογράφου.

## Παραπομπές


## Εξωτερικοί σύνδεσμοι
*
*Criterion Collection essay by David Kehr 
*''Loves of a Blonde'' review from the New York Times.

Κατηγορία:Ταινίες του 1965
Κατηγορία:Τσεχόφωνες ταινίες
Κατηγορία:Τσεχοσλοβακικές ταινίες
Κατηγορία:Ασπρόμαυρες ταινίες
Κατηγορία:Τσεχοσλοβακικές ταινίες μαύρης κωμωδίας
Κατηγορία:Ηθογραφικές ταινίες
Κατηγορία:Ταινίες σε σκηνοθεσία Μίλος Φόρμαν
Λοκομοτίβ Κουμπάν

Η **Λοκομοτίβ Κουμπάν** (ρωσικά: Локомотив-Кубань) είναι ρωσική ομάδα καλαθοσφαίρισης. Ιδρύθηκε το 1946 και εδρεύει στο Κρασνοντάρ.

Η ομάδα μετέχει στη Γεντίναϊα Λίγκα (Единая Лига ВТБ). Σε ευρωπαϊκό επίπεδο αγωνίζεται στο Eurocup. Στις εγχώριες διοργανώσεις έχει κατακτήσει δυο Κύπελλα Ρωσίας. Στις ευρωπαϊκές διοργανώσεις μετράει ένα Γιούροκαπ το 2013 και μια συμμετοχή στον τελικό το 2018. Καλύτερη χρονιά της στην Ευρώπη ήταν η συμμετοχή της στο final four της Ευρωλίγκα το 2016. 

## Ονομασίες
* Λοκομοτίβ Μινεράλνιε Βόντι (1946–2003)
* Λοκομοτίβ Ροστόφ (2003–2009)
* Λοκομοτίβ Κουμπάν (2009–σήμερα)

## Επιτυχίες

### Εγχώριες
***Κύπελλο Ρωσίας**
****Κυπελλούχος (2)**: 2000, 2018
***Φιναλίστ (1)*: 2013–14

### Περιφερειακές
***[[VTB Λίγκα|Γεντίναϊα Λίγκα]]**
***Δεύτερη θέση (1)*: 2013
***FIBA Europe Conference North**
***Δεύτερη θέση (1)*: 2004–05

### Διεθνείς
***[[Eurocup Basketball|Γιούροκαπ]]**
****Νικήτρια (1)**: 2013
***Φιναλίστ (1)*: 2017–18
***[[EuroChallenge|ΓιουροΤσάλεντζ]]**
***Δεύτερη θέση (1)*: 2010–11
***[[Κύπελλο Κόρατς]]**
***Δεύτερη θέση (1)*: 2001–02

## Παραπομπές


## Εξωτερικοί σύνδεσμοι
* 

Κατηγορία:Ρωσικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1946
Κατηγορία:Σοβιετικοί σύλλογοι καλαθοσφαίρισης
Κατηγορία:Σύλλογοι της Ευρωλίγκα ανδρών
Σκάκι του Βερολίνου

Το **σκάκι του Βερολίνου** (διεθνώς: *Berolina chess*) είναι παραλλαγή του σκακιού, που ακολουθεί τους ίδιους κανόνες με το συμβατικό σκάκι, συμπεριλαμβανομένων των ροκέ, με εξαίρεση το ότι όλα τα πιόνια στην σκακιέρα έχουν αντικατασταθεί με μια παραλλαγή τους, η οποία είναι γνωστή με το όνομα **πιόνι Βερολίνου**.

## Πιόνι Βερολίνου

Το **πιόνι Βερολίνου** (*Berlin pawn* ή *Berolina pawn*) είναι ανορθόδοξος πεσσός στο σκάκι, τον οποίο εφηύρε ο Έντμουντ Χέμπερμαν το 1926 και έχει βρει συχνή χρήση στα σκακιστικά προβλήματα. Το πιόνι Βερολίνου εμφανίζεται επίσημα στα σκακιστικά διαγράμματα ως ανεστραμμένο πιόνι.

Το πιόνι Βερολίνου κινείται, χωρίς να συλλαμβάνει, ένα τετράγωνο διαγωνίως προς τα εμπρός, ενώ συλλαμβάνει ένα τετράγωνο καθέτως προς τα εμπρός. Έτσι, είναι αντίστροφο του πιονιού στο συμβατικό σκάκι, που κινείται καθέτως προς τα εμπρός και συλλαμβάνει διαγωνίως προς τα εμπρός. Για τον λόγο αυτό είναι γνωστό και ως **αντιπιόνι** (*anti-pawn*).

Όπως και το κανονικό πιόνι, έχει τη δυνατότητα να κινηθεί δύο τετράγωνα προς τα εμπρός στην πρώτη του κίνηση, αλλά το πιόνι Βερολίνου κινείται δύο τετράγωνα διαγωνίως προς τα εμπρός. Το πάρσιμο εν διελεύσει είναι επίσης δυνατόν, με τη διαφορά ότι το πιόνι που συλλαμβάνεται υποχρεώνεται να κινηθεί ένα τετράγωνο διαγωνίως προς τα πίσω και το επιτιθέμενο πιόνι το συλλαμβάνει κινούμενο καθέτως. Όπως και στο συμβατικό σκάκι, το πιόνι Βερολίνου προάγεται, όταν φτάσει στην τελευταία γραμμή της σκακιέρας.

### Σχετικά πιόνια
Δύο διάσημα πιόνια που χρησιμοποιούνται επίσης σε συνθέσεις σκακιστικών προβλημάτων είναι το **πιόνι Βερολίνου πλας** (*Berolina plus pawn*) και ο **λοχίας** (*sergeant*).

* Το πιόνι Βερολίνου πλας κινείται και συλλαμβάνει όπως και το πιόνι Βερολίνου, αλλά μπορεί επιπλέον να συλλάβει ένα τετράγωνο οριζοντίως.
* Ο λοχίας συνδυάζει το κανονικό πιόνι στο σκάκι με το πιόνι Βερολίνου, δηλαδή, μπορεί να κινηθεί ή να συλλάβει ένα τετράγωνο προς τα εμπρός, καθέτως ή διαγωνίως.

## Παραπομπές


## Πηγές

* 
* 

## Εξωτερικοί σύνδεσμοι
*

Κατηγορία:Σκακιστικές παραλλαγές
Κατηγορία:Κομμάτια σκακιού
Κατηγορία:Βερολίνο
Τα Διακονίσσης

μικρογραφία|Η Βυζαντινή Κωνσταντινούπολη**Τα Διακονίσσης** ήταν συνοικία της βυζαντινής Κωνσταντινούπολης, εντός των τειχών της πόλης. Η συνοικία πιστεύεται ότι βρισκόταν εκεί όπου σήμερα βρίσκεται το Τέμενος Καλεντέρχανε.

Το όνομα της η συνοικία το όφειλε σε μία Διακόνισσα όπου έμενε εκεί και είχε αποκτήσει πολλά πλούτη. Στην συνοικία ο Πατριάρχης Κυριακός Β΄, γύρω στα 600, έχτισε τον ναό της *Υπεραγίας Θεοτόκου εν τοις Διακονίσσης *. Επίσης υπήρχαν ασκητήρια που βρίσκονταν πλησίον του ναού, παλαιότερα από αυτόν, είχαν κτιστεί από την Οσία Ολυμπιάδα και είχαν πυρποληθεί το 465 και το 533 κατά την Στάση του Νίκα. Τον 11ο αιώνα αναφέρεται ότι είχε και σχολείο.

## Παραπομπές


Κατηγορία:Συνοικίες της Βυζαντινής Κωνσταντινούπολης
Ιασόνιο

Η ονομασία **Ιασόνιος** προέρχεται από τον Ιάσονα, ήρωα της ελληνικής μυθολογίας που ηγήθηκε της Αργοναυτικής Εκστρατείας. Μπορεί να αναφέρεται σε κάποιο από τα παρακάτω.
* Ιασόνιος ή Πεντηκοντορικός λιμένας, όρμος και λιμένας στην Κωνσταντινούπολη
* Ακρωτήριο Ιασόνειον
* Ιασόνειον Θράκης, περιοχή της Κωνσταντινούπολης
* Ιασόνιος, ποταμός στην Καππαδοκία
* Ιασόνιον όρος, βουνό πάνω από τις Κασπίες πύλες,
* Ιασόνιον Μαργιανής, αρχαία πόλη
* Ιασόνια, στην αρχαία Αρμενία
* Ιασόνια Ηρώα
Αλίσια Φοξ

Η **Βικτόρια Ελίζαμπεθ Κρόφορντ** (*Victoria Elizabeth Crawford*, 30 Ιουνίου 1986) είναι Αμερικανίδα μοντέλο, ηθοποιός και επαγγελματίας παλαιστής, η οποία έχει συμβόλαιο με το WWE με το ψευδώνυμο **Alicia Fox**.

Η Crawford υπέγραψε συμβόλαιο με το WWE το 2006, και έκανε το ντεμπούτο της στο Ohio Valley Wrestling της (OVW), μια περιοχή ανάπτυξης για το WWE, τον Ιούλιο. Το ίδιο έτος, στις 20 Οκτωβρίου, κέρδισε το Πρωτάθλημα γυναικών OVW , αλλά έχασε την επόμενη ημέρα. Η πρωτιά της δεν είναι επίσημα αναγνωρισμένη από την OVW. Την επόμενη χρονιά μετακινήθηκε στη Florida Championship Wrestling (FCW), μια άλλη περιοχή ανάπτυξης για το WWE, όπου αγωνίστηκε τακτικά μέχρι το 2009. Η Κρόφορντ έκανε το ντεμπούτο της στην *[[WWE SmackDown|Αναμέτρηση]]* , τον Ιούνιο του 2008, χρησιμοποιώντας το όνομα Alicia Fox και την περσόνα της σχεδιάστριας γαμήλιων τελετών. Το Νοέμβριο, μετακόμισε στο ECW, ως μάνατζερ του DJ Gabriel. Το επόμενο έτος, η Fox άρχισε να αγωνίζεται στο WWE Divas Championship, , το οποίο κέρδισε τον Ιούνιο του 2010, κρατώντας τον τίτλο για δύο μήνες, και κατάφερε να γίνει η πρώτη Αφροαμερικανίδα Divas Champion στην ιστορία του WWE.

Τον Oκτώβριο του 2014, άρχισε να πρωταγωνιστεί στη σειρά ρεάλιτυ *Total Divas* για το E! δικτύου ως μέρος του κύριου cast. Τον Ιούνιο του 2015, η Fox συνεργάστηκε με τις Bella Twins στο "Diva's Revolution", δημιουργώντας την **"Ομάδα Bella" (Team Bella)**.

## Υποσημειώσεις
Η πρωτιά της Κρόφορντ δεν είναι επίσημα αναγνωρισμένη από την OVW.

## Παραπομπές


Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Διοργανώσεις Ε.Π.Σ. Κεφαλληνίας-Ιθάκης 2015–16

Για την **περίοδο 2015–16**, η Ένωση Ποδοσφαιρικών Σωματείων Κεφαλληνίας-Ιθάκης είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κεφαλληνίας.

Η πρωταθλήτρια ομάδα της ΕΠΣ Κεφαλληνίας-Ιθάκης λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Κεφαλληνίας-Ιθάκης, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την **περίοδο 2015–16**, η δομή του πρωταθλήματος της Ε.Π.Σ. Κεφαλληνίας-Ιθάκης είναι η εξής:
* Α΄ Κατηγορία (10 ομάδες)
* Β΄ Κατηγορία (6 ομάδες)
Σε σχέση με την προηγούμενη περίοδο στην Α΄ Κατηγορία δε δήλωσαν συμμετοχή ο «Α.Ο. Κεφαλληνίας-Ιθάκης» και ο πρωταθλητής της Β΄ ΕΠΣΚΙ 2014-15 «Παπυργιακός». Έτσι η Α΄ διεξήχθη με 10 αντί για 12 ομάδες. Δε δήλωσε συμμετοχή, επίσης, ο «Α.Ο. Ανωγής» στη Β΄ Κατηγορία , είχαμε,όμως την εμφάνιση του νεοσύστατου συλλόγου «Α.Ο. Εθνικός Κεφαλονιάς», μέ έδρα το Ληξούρι ,  και την παραμονή του «ΠΑΟ Κεφαλονιάς» (τελευταίος στη Β΄ της προηγούμενης περιόδου), καθώς δεν υπήρχαν αρκετές συμμετοχές για τη δημιουργία Γ΄ Κατηγορίας.

Ο πρώτος της Β΄ κατηγορίας κερδίζει την άνοδο στην Α΄ της επόμενης περιόδου. Από την Α΄, αντίστοιχα,θα υποβιβαστεί η τελευταία ομάδα. Οι πρωταθλητές Α΄ και Β΄ κατηγοριών κρίνονται με αγώνες κατάταξης Play Off σε μορφή πρωταθλήματος διπλών αγώνων, με τη συμμετοχή των τεσσάρων πρώτων συλλόγων της κανονικής περιόδου. Οι ομάδες ξεκινούν τα Play Off με μπόνους βαθμών: 4β. , 2β. , 1β. , 0β για την 1η έως 4η αντίστοιχα.

### Α΄ Κατηγορία
Το πρωτάθλημα κατέκτησε ο **Α.Ο. Εικοσιμίας** αλλά δεν κατάφερε να προβιβαστεί στη Γ΄ Εθνική Ερασιτεχνική μέσω του ειδικού πρωταθλήματος πρωταθλητριών ΕΠΣ

### Β΄ Κατηγορία

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Κεφαλληνίας-Ιθάκης.
Η διοργάνωση ολοκληρώθηκε με τον τελικό στις 17 Φεβρουαρίου 2016. Κυπελλούχος αναδείχθηκε η Α.Ε. Κεφαλληνίας.
### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Κεφαλληνίας-Ιθάκης
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Ντράκαρ

Το **ντράκαρ** (*[[Σουηδική γλώσσα|σουηδικά]]* drakkar) ήταν μεγάλο κωπήλατο ή ιστιοφόρο πλοίο που χρησιμοποιούσαν οι Βίκινγκ στη ναυσιπλοΐα κατά τον 8ο και 10ο μ.Χ. αι. Το όνομά του, που σημαίνει δράκος, προέρχεται από τη διακόσμηση της πλώρης του η οποία είχε σχήμα δράκοντα. Οι Βίκινγκ πίστευαν στους δαίμονες των δασών και θαλασσών, γι΄ αυτό λάξευαν στις πλώρες των καραβιών τους, αλλά και στα δοκάρια των σπιτιών τους, δράκοντες ώστε να τους κρατούν μακριά. Τα σκάφη που η πλώρη τους είχε λαξευμένο φίδι ονομάζονταν σνέκαρ (snekar) και ήταν μικρότερου μήκους. Το ντράκαρ είχε μήκος περίπου 30 μ. πολύ λεπτό σχήμα, με πλώρη και πρύμνη ίσες μεταξύ τους και κυρτές προς τα πάνω. Δεν υπήρχε κατάστρωμα και είχαν ένα κατάρτι, στο κέντρο περίπου του σκάφους, με  ένα μεγάλο τετράγωνο πανί, που χρησίμευε και σαν κάλυμμα όποτε χρειαζόταν

Οι Βίκινγκ χρησιμοποιούσαν τα ντράκαρ κυρίως για ναυμαχίες και επιδρομές, γι΄ αυτό και είχαν υψηλές πλώρες, πρύμνες και έξαλα, ώστε το πλήρωμα να βάλλει σχετικά προστατευμένο κατά των αντιπάλων του και να αποκρούει ευκολότερα απόπειρες επιβίβασής τους σε αυτό. Η κατασκευή τους ήταν πολυδάπανη, γι' αυτό και ανήκαν κυρίως σε βασιλείς ή ισχυρούς ηγεμόνες. Γνωστά ιστορικά παραδείγματα τέτοιων πλοίων είναι το "Μακρύ Ερπετό" (Ormren Lange, 995 - 1000 μ.Χ.) του βασιλιά Όλαφ Τρύγκβασον, που είχε καρίνα μήκους 32 μ. με πλήρωμα από 68 κωπηλάτες και χωρητικότητα 500 ανδρών. Άλλα ντράκαρ ήταν το "Βισούντεν" (Visund, 1026 μ.Χ.) του βασιλιά Όλαφ Χάραλντσον, με την το ακρόπρωρό του να έχει τη μορφή ενός επιχρυσωμένου ταύρου και 60 κωπηλάτες καθώς και ο "Μεγάλος Δράκος" του Χάραλντ Χαρντράντα με 70 κωπηλάτες. 
Το τελευταίο ιστορικά που αναφέρεται, μάλλον το μεγαλύτερο της κατηγορίας του, ήταν το "Πλοίο του Χριστού" (Kristsuden, 1262 - 1263 μ.Χ.), το οποίο ναυπηγήθηκε στο Μπέργκεν της Νορβηγίας για τον βασιλιά Χάκωνα Δ' με 74 κωπηλάτες.

## Παραπομπές


## Εξωτερικοί σύνδεσμοι
* ''Το ιστιοφόρο πλοίο'' από το tallos.gr 

Κατηγορία:Κωπήλατα πλοία
Κατηγορία:Βίκινγκ
Κατηγορία:Ιστιοφόρα